# Լուի Բրենդայս

| Բրենդեյս Լուի
Louis Dembitz Brandeis |
| --- |
|  մոտ 1916 թվականի լուսանկար |
| Ծնվել է | 1856 թվականի նոյեմբերի 13 |
| Ծննդավայր | Լուիսվիլ, Կենտուկի, ԱՄՆ |
| Մահացել է | 1941 թվականի նոյեմբերի 5 |
| Մահվան վայր | Վաշինգտոն, ԱՄՆ |
| Քաղաքացիություն |  ԱՄՆ |
| Կրոն | հուդայականություն |
| Կրթություն | Հարվարդի իրավունքի դպրոց և Louisville Male High School? |
| Մասնագիտություն | իրավաբան |
| Աշխատատու | Հարվարդի համալսարան |
| Ամուսին | Alice Goldmark Brandeis? |
| Զբաղեցրած պաշտոններ | Associate Justice of the Supreme Court of the United States? |
| Կուսակցություն | Դեմոկրատական կուսակցություն |
| Անդամություն | Phi Beta Kappa |
| Երեխաներ | երկու դուստր |
|  Louis Brandeis Վիքիպահեստում |

**Լուի Բրենդայս** (անգլ.՝ **Louis Dembitz Brandeis**, նոյեմբերի 13, 1856(1856-11-13)[…], Լուիսվիլ, Կենտուկի, ԱՄՆ - հոկտեմբերի 5, 1941(1941-10-05)[…], Վաշինգտոն, ԱՄՆ), ամերիկացի իրավաբան, ում անունով կոչվել է Բրանդայսի համալսարանը։ 1916-1939 թվականներին եղել է Միացյալ Նահանգների Գերագույն դատարանի անդամ։

## Կենսագրություն

|  Արտաքին պատկերներ |
| --- |
|  | ԱՄՆ-ի փոստային նամականիշ |
|  | ԱՄՆ-ի փոստային ծրար |

Ծնվել է 1856 թվականի նոյեմբերի 13-ին Կենտուկի նահանգում՝ Լուիսվիլեում, հրեական ընտանիքում։ Նրա ծնողները ներգաղթել էին Բոհեմից։

ԱՄՆ-ի քաղաքացիական պատերազմի ժամանակ ծնողները ստիպված են եղել ժամանակավորապես տեղափոխվել Ինդիանա։ Այնուհետև հայրը 1872 թվականին ընտանիքին տեղափոխեց Եվրոպա և ինքը վերադարձավ ԱՄՆ։

14 տարեկանում Լուին ավարտեց *Louisville Male High School* դպրոցը։ 1872 թվականից գտնվում էր Եվրոպայում և և սովորում դրեզդենի *Annen-Realschule* դպրոցում։ 1875 թվականին վերադառնալով ԱՄՆ սովորել է Հարվարդյան իրավաբանական դպրոցում, որն ավարտել է 20 տարեկանում և միացել *Pow-Wow* ակումբին։ Ինստիտուտն ավարտելուց հետո մեկ տարի մնաց Հարվարդում, որտեղ ուսումնասիրել է իրավունքը։ 1878 թվականին սկսել է աշխատել Սենթ Լուիս իրավաբանական ընկերությունում, որտեղ իրավաբանական ամսագրում հրապարակել է իր առաջին աշխատանքը։ Յոթ ամիս աշխատելուց հետո նա ընդունեց իր Հարվարդի դասընկեր Սամուել ՈՒարենի (անգլ.՝ Samuel Dennis Warren) առաջարկը` Բոստոնում իրավաբանական ընկերություն ստեղծելու համար։

Բրենդեյսը (կենտրոնում) սեփական գրասենյակում, 1916 թվական
Երկու տարի Գրեյի մոտ աշխատելով որպես դպիր Լուին շարունակել է իր գործունեությունը Ուարենի հետ իրենց սեփական իրավաբանական ընկերությունում, որը շատ հաջող էր։ Այդ ժամանակ արդարադատության գլխավոր ղեկավար Մելվիլ Ֆուլերը (անգլ.՝ Melville Fuller) խորհուրդ է տվել նրան համագործակցել Միացյալ Նահանգների արևելքում գտնվող լավագույն փաստաբաններից մեկի հետ։ Բրենդեյսի և Ուարենի ընկերությունը սկսեց իր գործունեությունը 1879 թվականին, այսօր գործում է *Nutter McClennen & Fish* անվամբ։
Շուտով Լուի Բրենդեյսը դարձավ առաջադեմ շարժման առաջատար, ով օրենքը դարձրեց որպես սոցիալական փոփոխությունների գործիք։ Անցկացրել է բազմաթիվ հաջողված գործեր, այդ թվում *Pinchot-Ballinger*-ի հետաքննությունը, որտեղ նա աջակցել է ԱՄՆ-ի բնապահպանական շարժմանը։ 1912 թվականին մասնակցել է նախագահական քարոզարշավին՝ աջակցելով թեկնածու Վուդրո Վիլսոնին, որը դարձավ նախագահ։

Մահացել է սրտի կաթվածից 1941 թվականի հոկտեմբերի 5-ին Վաշինգտոնում։ Կնոջ մոխրի հետ միասին իր մոխիրը ևս թաղված է Լուիսվիլում։

### Անձնական կյանք

1890 թվականին նշանադրվել է Ալիս Գորդմարկի հետ(անգլ.՝ Alice Goldmark), ով Ջոզեֆ Գոլդմարկի դուստրն էր։ Նրանք ամուսնացան 1891 թվականի մարտի 23-ին Ալիսայի ծնողների տանը՝ Նյու Յորքում։ Այնուհետև նորապսակները տեղափոխվեցին իրենց սեփական համեստ տուն։ Ընտանիքում ծնվեցին երկու դուստրեր՝ Սյուզան (1893) և Էլիզաբեթ (1896)։

Ընտանիքն ապրում էր լայն պայմաններում։ Նրանք Մասսաչուսեթս նահանգում կառուցել են ամառանոց, որտեղ անցկացրել են բազմաթիվ հանգստյան օրեր։ Լուին և Ալիսը միշտ խուսափել են շքեղ ընդունելություններից և պաշտոնական երեկոներից, ճամփորդության ժամանակ շքեղ հյուրանոցներում չէին ապրում։

## Ծանոթագրություններ

## Արտաքին հղումներ

* Biographical Directory of Federal Judges - Brandeis, Louis Dembitz
* Works by Louis Brandeis at Project Gutenberg(անգլ.)
* Works by Louis Brandeis at LibriVox(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լուի Բրենդայս» հոդվածին։ |